แผนเฉพาะกิจ
ป้องกันและแก้ไขปัญหาภัยแล้ง  
ประจำปี  ๒๕๕๗

องค์การบริหารส่วนตำบลท่าซอม     
อำเภอหัวไทร  จังหวัดนครศรีธรรมราช
แผนเฉพาะกิจป้องกันและแก้ไขปัญหาภัยแล้ง  ประจำปี  ๒๕๕๗
องค์การบริหารส่วนตำบลท่าซอม  อำเภอหัวไทร  จังหวัดนครศรีธรรมราช
..................................................................

๑. สถานการณ์ทั่วไป
          

ด้วยกรมอุตุนิยมวิทยาคาดการณ์ว่า ฤดูร้อนของประเทศไทยปกติจะเริ่มประมาณกลางเดือนกุมภาพันธ์ และอุณหภูมิสูงสุดในปีนี้จะไม่ร้อนมากนัก  สำหรับภาคใต้จะมีลมตะวันออกหรือลมตะวันออกเฉียงใต้พัดปกคลุมเกือบตลอดช่วง ซึ่งจะทำให้ภาคใต้มีฝนเป็นแห่งๆ ถึงกระจาย และจะมีอากาศร้อนในบางวัน คลื่นลมในอ่าวไทยและทะเลอันดามันจะมีคลื่นสูงประมาณ ๑ – ๒ เมตร จนถึงปลายเดือนเมษายนถึงกลางพฤษภาคม ฤดูร้อนจะสิ้นสุดประมาณกลางเดือนพฤษภาคม และจะเริ่มเข้าสู่ฤดูฝนต่อไป


พื้นที่ตำบลท่าซอม  อำเภอหัวไทร  จังหวัดนครศรีธรรมราช  เป็นพื้นที่ลุ่มน้ำท่วมขังในตอนเหนือของตำบล ประชาชนโดยส่วนใหญ่ประกอบอาชีพเกษตรกรรม  ประกอบกับปีนี้เกิดภาวะฝนทิ้งช่วงและมีบางพื้นที่ห่างไกลเขตชลประทาน ทำให้พื้นที่ขาดแคลนน้ำอุปโภคบริโภค รวมทั้งน้ำเพื่อการเกษตร ก่อให้เกิดความเดือดร้อนในการดำรงชีพและการประกอบอาชีพแก่ประชาชนในพื้นที่ 
๒. ภารกิจ
         

ศูนย์อำนวยการเฉพาะกิจป้องกันและแก้ไขปัญหาภัยแล้ง องค์การบริหารส่วนตำบลท่าซอม ดำเนินการวางแผนป้องกันและแก้ไขปัญหาการขาดแคลนน้ำ  เพื่อป้องกันและบรรเทาความเดือดร้อนของประชาชนอันเนื่องจากการประสบภาวะภัยแล้ง  รวมถึงการฟื้นฟูบูรณะผลผลิตการเกษตรที่ได้รับความเสียหายจากการขาดแคลนน้ำเพื่อการเกษตร
๓. การปฏิบัติ
    
๓.๑ แนวความคิดในการปฏิบัติ
          

๓.๑.๑ เพื่อเป็นการบูรณาการของหน่วยงานทุกภาคส่วน ในการร่วมมือประสานการแก้ไขปัญหาและบรรเทาความเดือดร้อนของประชาชนที่ประสบภาวะภัยแล้ง ปี ๒๕๕๗ อย่างเต็มกำลังความสามารถ
          

๓.๑.๒ เพื่อจัดระบบในการบริหารงานป้องกันและแก้ไขปัญหา ให้สามารถช่วยเหลือประชาชนได้ทันต่อเหตุการณ์ รวมถึงระบบใช้น้ำในพื้นที่ของประชาชน เพื่อป้องกันปัญหาความขัดแย้งของประชาชนผู้ใช้น้ำ          ในพื้นที่ ได้อย่างเหมาะสมยุติธรรม
    

๓.๒ ขั้นตอนการปฏิบัติ
          
๓.๒.๑ ขั้นเตรียมการ             

                  

(๑) ที่ทำการองค์การบริหารส่วนตำบลท่าซอม  จัดตั้งศูนย์อำนวยการเฉพาะกิจป้องกันและแก้ไขปัญหาภัยแล้งองค์การบริหารส่วนตำบลท่าซอม  ปี  ๒๕๕๗ 
                 

 (๒) สำรวจ ตรวจสอบแหล่งน้ำ รวมทั้งภาชนะเก็บกักน้ำให้อยู่ในสภาพที่ใช้การได้อย่างเพียงพอ
                  

(๓) สำรวจพื้นที่ และครัวเรือนที่คาดว่าจะประสบปัญหาขาดแคลนน้ำเพื่อการอุปโภคบริโภค
/ (๔) เตรียมแผน…
- ๒ -

                  

(๔) เตรียมแผนการแจกจ่ายน้ำให้แก่ประชาชนในตำบลหมู่บ้านที่ประสบปัญหาขาดแคลนน้ำอย่างรุนแรง  ตลอดจนขอความร่วมมือจากภาคเอกชนและองค์กรปกครองส่วนท้องถิ่นเข้าร่วมในการให้ความช่วยเหลือประชาชนในพื้นที่ที่ประสบภัย
                    

(๕) ประชาสัมพันธ์ให้ประชาชนเตรียมสำรองน้ำ  และใช้น้ำอย่างประหยัด
          

๓.๒.๒ ด้านการให้ความช่วยเหลือ
                

(๑)  เมื่อเกิดสถานการณ์ขึ้น  ศูนย์อำนวยการเฉพาะกิจป้องกันและแก้ไขปัญหาภัยแล้งองค์การบริหารส่วนตำบลท่าซอม  จัดเจ้าหน้าที่ออกสำรวจสถานการณ์ภัยแล้ง  โดยประกอบด้วยข้อมูลจำนวน        ความเสียหาย  ความเดือดร้อนของประชาชนในพื้นที่  ที่ประสบภัย  จำนวนราษฎรและทรัพย์สินที่เสียหาย  และรายงานสถานการณ์การเกิดภัยแล้งให้หน่วยงานที่เกี่ยวข้องทราบ พร้อมรายงานเสนอผู้ว่าราชการนครศรีธรรมราช  ประกาศเขตภัยพิบัติตามนัย ข้อ ๑๖  แห่งระเบียบกระทรวงการคลัง  ว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน  พ.ศ. ๒๕๔๖
                

(๒) ศูนย์อำนวยการเฉพาะกิจป้องกันและแก้ไขปัญหาภัยแล้ง องค์การบริหารส่วนตำบล             ท่าซอม ดำเนินการให้ความช่วยเหลือด้านต่างๆ ได้แก่  การแจกจ่ายน้ำ การช่วยเหลือด้านการเกษตร 



(๓) เมื่อเกิดภัยรุนแรงขึ้นในพื้นที่ และเกินขีดความสามารถที่จะให้ความช่วยเหลือได้ จะขอรับการสนับสนุนจากหน่วยงานที่รับผิดชอบเหนือขึ้นไปในเขตท้องที่ 
๔. หน่วยปฏิบัติ
ศูนย์อำนวยการเฉพาะกิจป้องกันและแก้ไขปัญหาภัยแล้งองค์การบริหารส่วนตำบลท่าซอม
ประกอบด้วย     

     

๔.๑ หน่วยงานหลัก
           

๔.๑.๑ ที่ทำการองค์การบริหารส่วนตำบลท่าซอม  (สำนักงานปลัด)  ทำหน้าที่ฝ่ายอำนวยการของศูนย์อำนวยการฯ  ในการจัดระบบบริหารงานประสานงานอำนวยการ  การกำกับติดตามการปฏิบัติของหน่วยงาน  ต่าง ๆ 

           

๔.๑.๒ ส่วนโยธา  เป็นกำลังหลักที่ใช้ในการปฏิบัติงานตามภารกิจในกรณีฉุกเฉินร่วมกับสมาชิก อปพร.  ในพื้นที่
      

๔.๒ หน่วยงานรอง
            

๔.๒.๑ การประปาองค์การบริหารส่วนตำบลท่าซอม  สนับสนุนน้ำการแจกจ่ายเพื่อการอุปโภคบริโภค
           

๔.๒.๒ องค์การบริหารส่วนตำบลท่าซอม สนับสนุนงบประมาณในการซ่อมแซมภาชนะเก็บกักน้ำ และแหล่งกักเก็บน้ำที่เสียหายในพื้นที่รับผิดชอบ รวมทั้งสนับสนุนงบประมาณในการป้องกันและบรรเทาความเดือดร้อน  จากความแห้งแล้งในระยะอย่างต่อเนื่อง
     

๔.๓ หน่วยงานสนับสนุน



กรณีที่ปัญหาภัยพิบัติเกินขีดความสามารถของศูนย์อำนวยการเฉพาะกิจป้องกันและแก้ไขปัญหาภัยแล้งองค์การบริหารส่วนตำบลท่าซอม  จะช่วยเหลือบรรเทาให้ขอความช่วยเหลือเพิ่มเติมไปยังกองอำนวยการป้องกันภัยฝ่ายพลเรือน อำเภอหัวไทร,  กองอำนวยการป้องกันภัยฝ่ายพลเรือนนครศรีธรรมราช เพื่อประสานขอการสนับสนุนไปยังหน่วยงานระดับจังหวัดและฝ่ายทหาร
/ ๕.คำแนะนำ…
- ๓ -
๕. คำแนะนำในการประสาน
    

แผนนี้มีผลใช้บังคับ  และเริ่มปฏิบัติตามขั้นตอนการป้องกันภัยฝ่ายพลเรือนได้ตั้งแต่บัดนี้เป็นต้นไป

๖. งานด้านธุรการและการสนับสนุน
    

๖.๑ กำลังคน
          


๖.๑.๑ สมาชิก  อปพร. องค์การบริหารส่วนตำบลท่าซอม    จำนวน   ๒๕  นาย
          


๖.๑.๒ พนักงานองค์การบริหารส่วนตำบลท่าซอม
         จำนวน   ๑๕   คน
    

๖.๒ งบประมาณ
           

งบประมาณจากองค์การบริหารส่วนตำบลท่าซอม
๗. การบังคับบัญชาและติดต่อสื่อสาร
    
๗.๑ การบังคับบัญชา
         

๗.๑.๑ หน่วยงานหลักและหน่วยงานรอง ให้อยู่ในการอำนวยการศูนย์อำนวยการเฉพาะกิจป้องกันและแก้ไขปัญหาภัยแล้งองค์การบริหารส่วนตำบลท่าซอม โดยมีนายกองค์การบริหารส่วนตำบลท่าซอม/ผู้อำนวยการศูนย์อำนวยการเฉพาะกิจป้องกันและแก้ไขปัญหาภัยแล้งองค์การบริหารส่วนตำบลท่าซอม เป็นผู้บังคับบัญชาสูงสุด
          

๗.๑.๒ ที่ตั้ง ศูนย์อำนวยการเฉพาะกิจป้องกันและแก้ไขปัญหาภัยแล้งองค์การบริหารส่วนตำบลท่าซอม  ตั้งอยู่ที่ที่ทำการองค์การบริหารส่วนตำบลท่าซอม (สำนักงานปลัด)  ๑๓๐ หมู่ที่ ๔  ตำบลท่าซอม  อำเภอ         หัวไทร จังหวัดนครศรีธรรมราช หมายเลขโทรศัพท์  ๐-๗๕๗๖-๖๐๙๙  ต่อ ๑๔
๗.๒ การติดต่อสื่อสาร
      

๗.๒.๑ โทรศัพท์  หมายเลข  ๐-๗๕๗๖-๖๐๙๙  ต่อ ๑๔โทรสาร หมายเลข  ๐-๗๕๗๖-๖๐๙๙  ต่อ ๑๔

ประกาศองค์การบริหารส่วนตำบลท่าซอม
เรื่อง    ประกาศใช้แผนเฉพาะกิจป้องกันและแก้ไขปัญหาภัยแล้ง  
-----------------------------------

 
ตามพระราชบัญญัติสภาตำบลและองค์การบริหารส่วนตำบล พ.ศ.๒๕๓๗  แก้ไขเพิ่มเติมถึง(ฉบับที่ ๕) พ.ศ.๒๕๔๖  มาตรา  ๖๗  (๔)  ได้บัญญัติให้องค์การบริหารส่วนตำบลมีอำนาจหน้าที่ที่ต้องทำในด้านการป้องกันและบรรเทาสาธารณภัยในพื้นที่ ทั้งการป้องกันและแก้ไขปัญหาไม่ว่าจะเป็นปัญหาด้านอุทกภัย วาตภัย โคลนถล่ม ภัยแล้ง ฯลฯ โดยในการปฏิบัติงานขององค์การบริหารส่วนตำบลต้องเป็นไปเพื่อประโยชน์สุขของประชาชนในพื้นที่โดยใช้หลักวิธีการบริหารกิจการบ้านเมืองที่ดี


ในการนี้ องค์การบริหารส่วนตำบลท่าซอม จึงได้จัดทำแผนเฉพาะกิจป้องกันและแก้ไขปัญหาภัยแล้ง ประจำปี ๒๕๕๕ ขึ้น โดยมีวัตถุประสงค์ของแผน เพื่อการปฏิบัติงานป้องกันและแก้ไขปัญหาภัยแล้งที่อาจเกิดขึ้นในพื้นที่ตำบลท่าซอม โดยมีการจัดวางระบบการดำเนินงานและเตรียมความพร้อมในด้านต่าง ๆ ไว้รองรับสถานการณ์ภัยแล้งที่อาจเกิดขึ้นในทุกขั้นตอนของการป้องกันและแก้ไขปัญหาภัยแล้ง ทั้งก่อนเกิดภัย ขณะเกิดภัย และภายหลังที่ภัยได้ผ่านพ้นไปแล้ว อีกทั้งมีการพัฒนาขีดความสามารถในการป้องกัน และสามารถร่วมมือกับหน่วยงานอื่นที่ให้การสนับสนุนได้เป็นอย่างดีโดยเห็นแก่ประโยชน์สุขของราษฎรเป็นสำคัญ

องค์การบริหารส่วนตำบลท่าซอม จึงขอประกาศใช้แผนเฉพาะกิจป้องกันและแก้ไขปัญหาภัยแล้ง ประจำปี ๒๕๕๕ ขององค์การบริหารส่วนตำบลท่าซอม  ตั้งแต่บัดนี้เป็นต้นไป


จึงประกาศให้ทราบโดยทั่วกัน



ประกาศ  ณ  วันที่  ๑๙  เดือน  มีนาคม  พ.ศ.  ๒๕๕๕




           (ลงชื่อ)          ธรรมนูญ  ดีทองอ่อน




                 (นายธรรมนูญ  ดีทองอ่อน) 


                             นายกองค์การบริหารส่วนตำบลท่าซอม

คำสั่งองค์การบริหารส่วนตำบลท่าซอม
ที่    ๖๗    / ๒๕๕๗
เรื่อง  จัดตั้งศูนย์อำนวยการเฉพาะกิจป้องกันและแก้ไขปัญหาภัยแล้ง   ประจำปี  ๒๕๕๗
.......................................................

 

ด้วยห้วงระยะเวลาตั้งแต่เดือนกุมภาพันธ์ถึงเดือนเมษายนของทุกปี พื้นที่ตำบลท่าซอม  อำเภอ   หัวไทร  จะประสบปัญหาความแห้งแล้งจากปัญหาฝนทิ้งช่วง ทำให้ราษฎรได้รับความเดือดร้อน เนื่องจากขาดแคลนน้ำในการอุปโภคบริโภค รวมทั้งน้ำเพื่อการเกษตร และในปีนี้คาดว่าภัยจากความแห้งแล้ง อาจทวีความรุนแรงและขยายกว้างครอบคลุมพื้นที่ส่วนใหญ่ของอำเภอ ก่อให้เกิดความเดือดร้อนแก่ราษฎรโดยทั่วไป
เพื่อเป็นการเตรียมรับสถานการณ์ภัยแล้ง รวมทั้งแก้ไขปัญหาที่อาจจะเกิดขึ้น และช่วยเหลือบรรเทาความเดือดร้อนให้แก่ผู้ประสบภัย การประสานการปฏิบัติและการสนับสนุนการปฏิบัติป้องกันภัยฝ่ายพลเรือน พ.ศ.๒๕๕๐  และเพื่อให้การปฏิบัติเป็นไปตามแผนการช่วยเหลือผู้ประสบภัยแล้ง  ตำบลท่าซอม อำเภอหัวไทร จึงจัดตั้งศูนย์อำนวยการเฉพาะกิจป้องกันและแก้ไขปัญหาภัยแล้งตำบลท่าซอม ณ ที่ทำการองค์การบริหารส่วนตำบลท่าซอม และแต่งตั้งคณะกรรมการประจำศูนย์อำนวยการเฉพาะกิจป้องกันและแก้ไขภัยแล้ง  ประจำปี  ๒๕๕๗  ประกอบด้วย
                       ๑.  นายกองค์การบริหารส่วนตำบลท่าซอม                   
ผู้อำนวยการศูนย์ฯ
                       ๒.  รองนายกองค์การบริหารส่วนตำบลท่าซอม              
รองผู้อำนวยการศูนย์ฯ
                       ๓.  กำนันตำบลท่าซอม                                          
กรรมการ
                       ๔.  ผู้ใหญ่บ้านตำบลท่าซอมทุกหมู่บ้าน                        
กรรมการ
                       ๕.  สมาชิกสภาองค์การบริหารส่วนตำบลท่าซอมทุกหมู่บ้าน       
กรรมการ
                       ๖.  ปลัดองค์การบริหารส่วนตำบลท่าซอม                       
กรรมการ
                       ๗.  หัวหน้าส่วนโยธาองค์การบริหารส่วนตำบลท่าซอม         
กรรมการ
                       ๘.  หัวหน้าส่วนการคลังองค์การบริหารส่วนตำบลท่าซอม     
กรรมการ
                       ๙.  พนักงานส่วนตำบลทุกท่าน
กรรมการ
                       ๑๐.สมาชิก อปพร.ตำบลท่าซอม ทุกนาย
กรรมการ
                            
๑๑.หัวหน้าสำนักงานปลัด องค์การบริหารส่วนตำบลท่าซอม
กรรมการ / เลขานุการ
                        ให้คณะกรรมการดังกล่าวมีหน้าที่
                        ๑.  เป็นศูนย์กลางในการติดต่อข่าวสารและสถานการณ์  รวมทั้งการประสานงานกับส่วนราชการ  ที่เกี่ยวข้องอย่างใกล้ชิด
                        ๒.  รับรายงานสถานการณ์ต่าง ๆ โดยใช้เครื่องมือสื่อสารที่สะดวก  และรวดเร็วที่สุดเพื่อเสนอให้ นายกองค์การบริหารส่วนตำบลท่าซอม/ผู้อำนวยการศูนย์อำนวยการเฉพาะกิจป้องกันและแก้ไขภัยแล้ง ตำบลท่าซอมทราบ จนกว่าสถานการณ์จะคลี่คลายกลับสู่ภาวะปกติ
/ ๓. เป็นศูนย์รับ…
- ๒ -
                        ๓.  เป็นศูนย์รับบริจาคการให้ความช่วยเหลือผู้ประสบภัยจากความแห้งแล้งและขาดแคลนน้ำเพื่อการอุปโภคบริโภค  รวมทั้งน้ำเพื่อการเกษตร
                        ๔.  พิจารณาแก้ไขปัญหาเฉพาะหน้าและกำหนดแนวทางในการแก้ไขปัญหา  เมื่อเกิดสถานการณ์ โดยประสานงานกับส่วนราชการต่าง ๆ ที่เกี่ยวข้อง
                        ๕.  รายงานสถานการณ์ให้นายอำเภอหัวไทร / ผู้อำนวยการศูนย์อำนวยการเฉพาะกิจป้องกันและแก้ไขภัยแล้งอำเภอหัวไทร  ปี  ๒๕๕๗  ทราบ  จนกว่าสถานการณ์จะคลี่คลายกลับสู่ภาวะปกติ
                        ๖.  ประกาศประชาสัมพันธ์และแนะนำให้ประชาชน  ให้ระมัดระวังดูแลรักษาสุขภาพ  เนื่องจาก  สภาพอากาศแห้งแล้ง และให้ระมัดระวังการเกิดอัคคีภัย จากความแห้งแล้งและขาดแคลนน้ำ

๗. รณรงค์และส่งเสริมให้ประชาชน มีส่วนร่วมในการจัดหาภาชนะเก็บกักน้ำ และใช้น้ำเพื่อการอุปโภคและบริโภคอย่างประหยัด  ถูกวิธี  ถูกสุขลักษณะ  รวมทั้งทำความเข้าใจและแนะนำให้เกษตรกรปลูกพืชที่ใช้น้ำน้ำหรือพืชชนิดอื่นทดแทนในช่วงฤดูแล้ง  
  ๘.  ให้ความช่วยเหลือกรณีเกิดความเสียหาย ทั้งชีวิตและทรัพย์สิน   ตลอดจนฟื้นฟูสภาพจิตใจ    รวมทั้งด้านการปศุสัตว์  ด้านการเกษตรและ / หรือการประกอบอาชีพอย่างอื่น ๆ การให้ความช่วยเหลือและฟื้นฟู  อาชีพราษฎร  ตามระเบียบและหลักเกณฑ์ของทางราชการกำหนดด้านการงบประมาณ เพื่อแก้ไขปัญหาเฉพาะหน้า   หรือระยะยาว
ทั้งนี้  ตั้งแต่บัดนี้เป็นต้นไป
  สั่ง  ณ  วันที่   ๒๐   เดือน มีนาคม พ.ศ.๒๕๕๗
                                                           ลงชื่อ     ธรรมนูญ  ดีทองอ่อน
                                                                    (นายธรรมนูญ  ดีทองอ่อน)
                                                              นายองค์การบริหารส่วนตำบลท่าซอม

